Aalborg Stiftstidende, 1844-07-24
Aalborg, den 24de Juli. Rummet tillader os idag kun af Stænderdiscussionen om Schyttes constitutionelle Andragende at optage Oberst Brocks igaar berørte Foredrag: "Jndtil Begyndelsen af 1814 var Norge forenet med Danmark, og der var ikke dengang tænkt paa nogen anden Forfatning, end den da bestaaende. Da fandt den ulykkelige Adskillelse Sted, vor nuværende allernaadigste Konge, som dengang var Statholder, og altsaa havde sin Myndighed fra den danske Regjering, mistede naturligviis denne Myndighed i det Øieblik, Adskillelsen indtraadte, men til evig Ære for vor ophøiede Monark bliver det, at han uden at besidde nogen Autorisation, styrede Riget, indtil en Constitution blev vedtaget, og det med en ubegrændset Kraft, hvilken alene havde sin Grund i den Tillid, man nærede til ham, som Regent, og i den Kjærlighed, han havde vidst at vække for sig hos Folket. Da Constitutionen skulde forfattes, vare aldeles ingen Forberedelser gaaede forud, hvad gjorde Kongen da, Han lod udgaae befalinger til Armeen og Flaaden, til Amterne og Kjøbstæderne om, hver for sit Vedkommende at udnævne Mænd til at træde sammen, for at raadslaae om Forfatningen, og saaledes afgjøre Rigets Skjæbne; og i Tidsrummet fra 9de April til 15de Mai var Constitutionen færdig, en Constitution, der vel har sine Mangler, men dog har gjort Landet lykkeligt, og har vakt selv fremmede Staters Opmærksomhed og Undren. Et lignende Tilfælde have vi nylig havt i Grækenland, hvor Mænd bleve sammenkaldte fra Landets forskjellige Egne, der raadsloge om og vedtoge en constitutionel Forfatning, som vistnok maa ansees for ret hensigtsmæssig; vel er Roligheden endnu ikke gjenoprettet i Landet, men dette maa nærmest tilskrives den Bevægelighed, som altid har udmærket det græske Folk. Naar der nu spørges om, hvad der bør gjøres, da kan jeg ikke alene henvise til disse 2 Exempler, men ogsaa til, hvad der foregik hos os ved Stænderinstitutionens Jndførelse. Ogsaa den kom os aldeles uventet og uforberedt, der var kun af ganske Enkelte talt og Nødvendigheden af en saadan Foranstaltning, og en enkelt Forfatter havde udgivet en Bog derom. Men Kongen befalede, at Jnstitutionen skulde indføres; han benyttede sig først af den Jndsigt, som fandtes hos hans Regjeringscollegier, navnlig af en Mand, hvis udmærkede Dygtighed Alle erkjende, og hvis gode Villie man ikke kan betvivle, om han end stundom er bleven miskjendt. Et Forslag blev da udarbeidet, og derpaa bleve oplyste Mænd af Folkets Midte tilkaldte, for at prøve Forslaget. Noget Lignende kan og bør skee nu, enten saaledes, at de Mænd, der skulle sammentræde, udnævnes af selve Folket, eller af Stænderforsamlingerne, eller af Kongen. Et af disse tre Midler synes at maatte vælges, naar man først er kommen til den Overbeviisning, at man ikke kan blive staaende i den Stilling, hvori man nu befinder sig; og jeg formener derfor, at der er Grund til at tage Propositionen under Overveielse, idet der naturligviis kun kan være Tale om at indgaae til Hs. Majestæt med en Anmodning om, at vælge den Vei, som han i sin Viisdom maatte ansee for den meest hensigtsvarende. Jeg skal endnu kalde tilbage i Forsamlingens Erindring, hvorledes jeg i 1842 af fuldt Hjerte stemte for Stændercommitteerne og endog i min Varme tilføiede: "Danske Mænd, forlader ikke Eders Konge!" Jeg havde nemlig for Øie, at Hertugdømmernes Stænder rimeligviis vilde fraraade Jnstitutionen, men jeg troede dog, at den ligefuldt kunde iværksættes, naar begge de danske Forsamlinger tilraadede den thi jeg antog ikke, at det Tillæg, som den jydske Forsamling gjorde, kunde være saa afskrækkende, at Jdeen af den Grund skulde blive opgivet; hvis det havde været Regjeringens Villie at indføre Stændercommitteerne, kunde dette udentvivl godt være skeet uagtet hiint Tillæg, især da dette kun hidrører fra een af de fire Forsamlinger. Vi tilføie endnu kun, at efter en længere Debat, hvorunder endog Adskillige, som man maaskee ikke havde troet, talte imod Committee, navnlig fordi Andragendet ikke havde en bestemt Begrændsning, blev med 29 Stemmer imod 21 besluttet at nedsætte Committee: With, Nyholm, Jespersen, Lüttichau en af Andragendets Antagonister) og Schytte.